A TANÁCS 1257/2008/EK RENDELETE
(2008. december 4.)
a bizonyos halállományokra és halállománycsoportokra vonatkozó, a Fekete-tengeren alkalmazandó halászati lehetőségeknek és az azokra vonatkozó feltételeknek a 2008. évre történő meghatározásáról szóló 1579/2007/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 20. cikkére,
tekintettel a teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre (2) és különösen annak 2. cikkére,
tekintettel a Bizottság javaslatára,
mivel:
(1)
Az 1579/2007/EK rendelet (3) a 2008. évre meghatározza a bizonyos halállományokra és halállománycsoportokra vonatkozó, a Fekete-tengeren alkalmazandó halászati lehetőségeket és az azokra vonatkozó feltételeket.
(2)
Bár az 1579/2007/EK rendelet úgy rendelkezik, hogy a 847/96/EK rendelet 3. cikke a 2008. évben a Fekete-tenger tekintetében nem alkalmazandó a nagy rombuszhal kvótájára, az állomány jelenlegi állapota indokolná a szóban forgó cikk alkalmazását.
(3)
Ezért az 1579/2007/EK rendeletet ennek megfelelően módosítani kell.
(4)
Az ügy sürgősségére tekintettel, valamint figyelembe véve, hogy a 2008. kvótaév hamarosan véget ér, e rendeletnek az Európai Unió Hivatalos Lapjában való kihirdetésének napján kell hatályba lépnie.
(5)
Az ügy sürgősségére tekintettel különösen fontos, hogy az eljárás mentesüljön az Európai Unióról szóló szerződéshez és az Európai Közösségeket létrehozó szerződéshez csatolt, a nemzeti parlamenteknek az Európai Unióban betöltött szerepéről szóló jegyzőkönyv I. szakaszának 3. pontjában meghatározott hathetes időszak alól,
ELFOGADTA EZT A RENDELETET:
1. cikk
Az 1579/2007/EK rendelet módosítása
Az 1579/2007/EK rendelet I. mellékletében a „nagy rombuszhal” rovatban „A 847/96/EK rendelet 3. cikke nem alkalmazandó” szövegrész helyébe a „A 847/96/EK rendelet 3. cikke alkalmazandó” szöveg lép.
2. cikk
Hatálybalépés
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. december 4-én.